**ROMANIA**

**JUDETUL NEAMT**

**PRIMARIA COMUNEI ION CREANGA**

**Nr. 8511 din 06.08.2024**

**PROCES – VERBAL**

**Încheiat astăzi 06.08.2024**  în cadrul ședinței extrordinare a Consiliului Local al comunei Ion Creangă, convocate ,, de îndată ,, care se ține în sala de ședință din clădirea Primăria comunei Ion Creangă si care a fost convocată prin Dispoziția primarului nr. 213 din 05.08.2024, pentru ora 16:00.

La lucrările sedinței participă domnul Primar, Dumitru – Dorin Tabacariu, domnul Viceprimar Constantin Vasile și doamna Secretar General Niță Mihaela.

Convocarea consiliului local s-a realizat în scris și telefonic, prin intermediul compartimentului de specialitate al primarului comunei, în invitația la ședință precizând data, ora și locul desfășurării acesteia*.* Materialele înscrise pe proiectul ordinii de zi a ședinței sunt puse la dispoziția consilierilor locali pe suport electronic la adresele de corespondență create în acest sens și după caz, pe suport de hârtie la sediul Primariei Ion Creanga.

În urma apelului făcut, la ședință participă un număr de 13 consilieri locali, din totalul de 15 consilieri in functie, (absenti domnii consilieri, Chelaru Constantin , Petrache Gabriel , a întârziat Niță Liviu ).

**Domnul Primar** prezintă invitația la ședință și dă cuvântul doamnei președinte de ședință, consilier Cănărău Gabriela , care declară deschisă sedința ordinară de astazi 06.08.2024, ora 16:00.

**Doamna presedinte de sedință dă citire proiectului ordinei de zi :**

1.**Aprobarea *Procesului verbal al ședinței*** anterioare ;

2. ***Proiect de hotarare* nr. 53 din 02.08.2024,** privind aprobarea Devizului general actualizat, Devizul general rest de executat, actualizat si actualizarea valorii aferente cofinantarii de la bugetul local al comunei Ion Creangă, pentru pentru realizarea obiectivului de investitie ,, Extindere alimentare cu apă si extindere retea de canalizare in comuna Ion Creangă, judetul Neamt ” – initiator Dumitru- Dorin Tabacariu , primarul Comunei Ion Creangă, C1, C2,C3.

3. ***Intrebari si interpelari* .**

**Se trece la primul punct al ordinei de zi:** Aprobarea **Procesului verbal al ședinței anterioare**. Vă consult, dacă sunt discuții pe marginea procesului verbal. Nu sunt. Se supune la vot si procesul verbal a fost aprobat in unanimitate de voturi , cu 12 voturi „ pentru„ din totalul de 12 consilieri prezenti;

**Se trece la punctul doi al ordinei de zi :** **Proiect de hotarare nr. 53 din 02.08.2024, privind aprobarea Devizului general actualizat, Devizul general rest de executat , actualizat si actualizarea valorii aferente cofinantarii de la bugetul local al comunei Ion Creangă, pentru pentru realizarea obiectivului de investitie ,, Extindere alimentare cu apă si extindere retea de canalizare in comuna Ion Creangă , judetul Neamt ”** – initiator Dumitru- Dorin Tabacariu .

**Domnul Primar** spune ca am avut o intalnire cu proiectantul lucrarii pe data de 01 august si s-a lucrat la situatia solicitata de Ministerul Dezvoltarii, drept pentru care, fata de ultima hotarare adoptata, devizul general este modificat in sensul că a fost cuprinsa suma de 314.160,00 lei cu TVA, iar în devizul general la capitolul, proiect tehnic şi detalii de execuţie – lucrări deja executate, suma aferentă serviciilor de proiectare este menţionată fără TVA, aspect ce denaturează valoarea finanţată de la bugetul de stat *.*

Se întreabă dacă dorește cineva să discute. Nu doreste nimeni sa dicute .

Se da cuvantul presedintilor comisiilor de specialitate ale Consiliului local , pentru a prezenta avizele care sunt favorabile proiectului de hotarare.

C 1=Comisia ptr. agricultura , programe de dezvoltare , economico- finaciara, buget –finante, administrarea domeniului public si privat al comunei , gospodarire comunala , servicii si comert .

C 2 = Comisia pentru activitati culturale , culte, învățământ , sănătate , familie , urbanism și amenajarea teritoriului , protectia copilului , protectia mediului , turism , muncă , protectie sociala , tineret și sport

C 3= Comisia juridica , de disciplină, de apărare a ordinii și linistei publice si a drepturilor cetatenilor.

Se întreabă dacă dorește cineva să discute. Nu doreste nimeni sa dicute .

-02-

Se supune la vot proiectul de hotărâreprivind aprobarea Devizului general actualizat, Devizul general rest de executat , actualizat si actualizarea valorii aferente cofinantarii de la bugetul local al comunei Ion Creangă, pentru pentru realizarea obiectivului de investitie ,, Extindere alimentare cu apă si extindere retea de canalizare in comuna Ion Creangă , judetul Neamt ”, se aprobă cu 12 voturi „pentru„ din totalul de 12 consilieri prezenti.

**In continuare se trece la ultimul punct al ordinei de zi:** **Intrebări și interpelări**

Se inscriu la cuvânt:

**Consilier Huci Bogdan ,** ar trebui continuată calea pietonală spre Capu- dealului , am mers duminică pe jos 4 adulti si copii, am mers pe partea stângă , dar tot degeaba , nu este drum de circulat pietonal, si ar trebui decopertat cam 1/ 2 m in afara carosabilului pentru creat calea pietonală pentru mersul pe jos.

**Domnul Primar**, am asteptat proiectul de asfaltare pe DJ 207 D, trebuie realizat SF, acord de la administratorul drumului, pentru obtinut finantare, cu banii noștri nu se poate face un asemenea drum pentru circulat pietonal, noi doar sa incercam sa intretinem. Joia viitoare ne vom întâlni cu un consultant pe fonduri Europene pentru prezentarea unor proiecte și poate se va găsi o portiță și pentru realizarea unor astfel de lucrări.

**Domnul Huci Bogdan** spune că ar fi bine de urmat modelul de la Horia privind calea pietonală de-a lungul drumului principal deoarece sunt foarte multe mașini și este greu de tranzitat centrul comunei.

**Domnul Leonte Bogdan**, zonele unde s-ar putea continua cu alei pietonale, strada Florilor de la intersectia cu drumul judetean .

**Domnul Primar,** mai avem șanțuri de făcut pe strada Crângului , Teiului , in zona de protectie a drumului judetean, tot căutăm surse de finantare.

Se întreabă dacă dorește cineva să discute. Nu mai doreste nimeni sa discute.

In continuare domnul Primar multumeste consilierilor locali pentru prezenta la ședință .

Doamna președinte de sedintă, declar închise lucrările de astăzi ale ședinței.

Drept pentru care s-a incheiat prezentul proces-verbal.

**PREŞEDINTE DE ŞEDINTA INTOCMIT**

**CONSILIER LOCAL SECRETAR GENERAL**

**Gabriela CĂNĂRĂU Mihaela NIȚĂ**